18 
potissimum generi Oplophorus. Neque tamen nostrum cum viventibus satis componere possumus, deletis 
marginibus anteriore et posteriore. Pedum thoracis nonnulli impressiones probant, eos graciles fuisse eadem- 
que fere magnitudine. Impressio quaedam sub flagello, si lamellae antennarum externarum est, in nostro 
crustaceo lamella illa minus longe procedit, quam in Oplophoro typo. Segmentorum penultimorum tegu- 
mina in media parte spinam formantia desinunt. 
Exemplar unicum, detectum a Dr. von der Mark apud Sendenhorst, reconditum est in. inventoris 
collectione. 
B. Brachyura. 
Facere non possum, quin hoc loco memorem, me invenisse in glarea fluvii Almae apud Paderborn, 
cujus major pars constat e ,Plánergerólle* Brachyuron, undis valde detritum. Lapis orginem e stratis 
vicinis ,,Plánergebirge* haud negare videtur. "Tamen professor Beyrich, quem de hac re consulebam, con- 
ficiebat, Brachyuron originem ducere e ,, London clay. 
Quaecunque fuit hujus crustacei patria, illo loco inventum esse satis curiosum est, Fortasse aliis 
etiam inventis fiet, ut ejus origo clara reddatur. 
